ངས་ལོ་༣༠བར་རྡོ་རྗེ་ཤུགས་ལྡན་ལ་༧གོང་ས་མཆོག་གི་སྐུ་ཆེས་ལ་གནོད་པའི་དང་།བོད་སྤྱི་པའི་དོན་དང་བོད་པའི་སྤྱི་ཚོགས་ལ་གནོད་པ།རྙིང་མའི་བླ་མ་ཁག་དང་རྙིང་མའི་ཆོས་རྒྱུད་ནུས་སྟོབས་ཉམས་ཆེད་དུ་ང་རང་གིས་སྨོན་ལམ་ལོག་པ་འདི་འདྲ་དུས་ནམ་ཡང་བཏབ་མེད།དྲ་རྒྱ་ནང་ཚེམས་སྤྲུལ་སྐུ་ནི་རིན་པོ་ཆེ་མ་རེད།གང་ཡིན་ཟེར་ན་ཁོས་ཤུགས་ལྡན་བསྟེན་གསོལ་བྱེད་ཀྱིས་ཡོད་རེད་ཟེར་ནས་བྲིས་མཁན་བྱུང་སོང་།ཞག་མ་གཅིག་ནང་ཇི་ལྟར་ངའི་གོ་གནས་ཤོར་སྲིད།འདི་ཚོས་ང་རིན་པོ་ཆེ་མ་རེད་ཟེར་དུས་ཁོང་ཚོས་དགའ་ལྡན་ཁྲི་པ་དང་མཁན་པོ་སྐུ་རྟེན་སོགས་ལ་རྡོག་རྫི་གཏོང་ནུས་ཡོད་པ་འདྲ།ང་ཚེམས་རིན་པོ་ཆེ་མ་རེད་གང་ཡིན་ཟེར་ན་ངས་རྡོ་རྗེ་ཤུགས་ལྡན་བསྟེན་གསོལ་བྱེད་ཀྱིས་ཡོད་རེད་ཟེར་མཁན་ཡོད།ཁོང་ཚོ་སུ་ཡིན་ནམ།དྲ་རྒྱའི་ནང་གསང་བའི་ཐོག་ནས་མི་ལ་སྐྱོན་བརྗོད་བྱེད་མཁན་རེད།